ניק פואנטס

ניקולס ג'וזף "ניק" פואנטס (באנגלית: Nicholas Joseph "Nick" Fuentes; נולד ב-18 באוגוסט 1998) הוא פרשן פוליטי, סטרימר ופעיל ימין רדיקלי ונאו-נאצי אמריקאי. פואנטס מחזיק בדעות של נאו-נאציזם, לאומנות ועליונות לבנה, מיזוגיניה, הומופוביה, וכן גם אנטישמיות והכחשת השואה.

את פעילותו הפוליטית החל בשנת 2016, לאחר שסיים את לימודיו התיכוניים. בשנת 2019 החלו חסידיו של פואנטס לתקוף באופן מאורגן את צ'ארלי קירק ואת אירועי הארגון שלו, "Turning Point USA". בשנת 2020, במטרה לקיים ועידת עליונות לבנה שתתחרה בוועידת הפעולה הפוליטית השמרנית, החל פואנטס לקיים את ועידת "".

באוגוסט 2024 השיק פואנטס קמפיין מחאה נגד מועמדותו של טראמפ לנשיאות.

פואנטס גם היה מעורב במספר אירועים שנויים במחלוקת. בשנת 2017 השתתף בעצרת איחוד הימין האמריקאי בשארלוטסוויל ודיבר באירועים נוספים שקדמו להסתערות על הקפיטול.

ראשית חייו
הוא נולד באילינוי לוויליאם פואנטס וללורן צ'יקו. לו אחות תאומה בשם מליסה. בבית הספר התיכון שבו למד היה נשיא מועצת התלמידים. פואנטס החל לפרשן אירועים אקטואליים בתחנת רדיו וטלוויזיה מקומית שנוהלה בידי התיכון שלו, והוא תואר שם כבעל דעות שמרניות, אך מאז 2016 הוא נע לכיוון הימין הרדיקלי.

במשך שנה למד יחסים בין-לאומיים ומדע המדינה באוניברסיטת בוסטון, אך נשר מהלימודים עקב השתתפותו בעצרת איחוד הימין האמריקאי בשארלוטסוויל. באותה תקופה התמודד עם לחץ מצד הוריו לבחור בדרך קונבנציונלית יותר, כמו מציאת עבודה או חזרה ללימודים. פואנטס סיפר על ההצעה שהציע אז להוריו: "'למה שלא תתנו לי רק שנה אחת לחקור את זה. אם זה יעבוד, אמשיך לעשות את זה. אם זה לא יעבוד, אני אוותר על זה'. ... וזה הצליח".

עמדותיו הפוליטיות
ב-28 במרץ 2025, במהלך לייב באתר "ראמבל", תמצת פואנטס את משנתו:

 לאומנות לבנה 
פואנטס מכנה את עצמו "ריאקציונר", וטוען שהוא רוצה להפוך את המפלגה הרפובליקנית ל"מפלגה ריאקציונרית אמיתית".לפי המרכז המשפטי לדרום העני והליגה נגד השמצה, פואנטס מקווה שהימין הרדיקלי יחליף את השמרנות ואת המפלגה הרפובליקנית, מותח ביקורת על קבוצות שמרניות מרכזיות וקבע כי "בוחרים רפובליקנים נוצרים נדפקים" מכיוון ש"המפלגה הרפובליקנית מנוהלת על ידי יהודים, אתאיסטים והומוסקסואלים".

פואנטס דן בעבר בתאוריית הקשר על רצח עם של האדם הלבן. הוא אמר שהמונח "עליונות לבנה" הוא "קללה אנטי-לבנה". לפי המרכז המשפטי לדרום העני, פואנטס רוצה שארצות הברית תהיה מדינה לבנה ונוצרית וציין כי היא אינה מדינה "יהודית-נוצרית", על פי ה-SPLC. הוא גם תיאר את שיקגו כ"גיהנום של כושים".

 לאומנות נוצרית 
פואנטס מזדהה עם התנועה הקתולית המסורתית. הוא גם מגדיר את עצמו כאינטגרליסט וכלאומן נוצרי. בעבר אמר: "או שאתה קתולי או שאתה עם היהודים", והביע תמיכה בממשלה קתולית ובתקשורת קתולית. פואנטס תומך בתאוקרטיה נוצרית במקום מה שהוא מכנה "ממשלת כיבוש יהודית". פואנטס גם מתנגד לדמוקרטיה.

 אנטישמיות 
פואנטס מחזיק בדעות אנטישמיות ומכחיש את השואה. הוא שיבח את אדולף היטלר ובריאיון עם פירס מורגן אמר כי הוא "היה מגניב". פואנטס אף לעג לצאצאיהם של ניצולי השואה.

הוא קידם עלילות אנטישמיות וקרא לנהל "מלחמת קודש" נגדם. הוא אמר ש"יהודים עמדו בדרכו" של מתן פסק הדין רו נגד וייד, וכי פסק דין דובס נגד הארגון לבריאות נשים בג'קסון פירושו ש"איסור נישואים חד-מיניים חזר לתפריט [...] ובעצם יש לנו משהו כמו שלטון הטליבאן באמריקה, במובן הטוב". עם זאת, ב-2025 טען פואנטס כי דעותיו האנטישמיות התמתנו ככל שהתבגר, אם כי "הניו יורק טיימס" קבע כי "סקירה של דבריו האחרונים של מר פואנטס טוענת אחרת".

דיקטטורה ומונרכיה
פואנטס תמך בכינון מונרכיה קתולית או דיקטטורה בארצות הברית. הוא שיבח את מנהיגותם של מספר דיקטטורים, בהם אדולף היטלר ויוסיף סטלין.

אסלאם
פואנטס תיאר את האסלאם כ"אידאולוגיה ברברית ש[רוצה] לבוא ולהרוג אותנו". באפריל 2017 טען פואנטס ש"התיקון הראשון לחוקת ארצות הברית לא נכתב עבור מוסלמים או מהגרים". עם זאת, פואנטס הביע תמיכה בשלטון הטליבאן באפגניסטן.

מדיניות חוץ ותמיכתו במשטרים אוטוריטריים
מדיניות החוץ של פואנטס מהללת משטרים ותנועות סמכותניות המתנגדות להשפעה האמריקאית. ב-10 במרץ 2022 שיבח פואנטס את "הצאר פוטין" על הפלישה הרוסית לאוקראינה, שלטענתו נועדה "לשחרר את אוקראינה מהשטן הגדול ומאימפריית הרשע בעולם, שהיא ארצות הברית". הוא גם לעג לקמלה האריס על שטענה שרוסיה מבצעת פשעי מלחמה. פואנטס הפיץ דיסאינפורמציה לגבי מניין ההרוגים והמניעים של רוסיה למלחמה.

פואנטס הביע תמיכה באיחוד סין  ואמר בשנת 2022: "אני רוצה שסין תחזיר את טאיוואן, אני רוצה שרוסיה תחזיר את אוקראינה, ולו רק בגלל שהגיע הזמן שאמריקה תושפל".

פואנטס שיבח את ההיבט הדתי והשמרני של שלטון הטליבאן האסלאמיסטי באפגניסטן. הוא תואר כבעל "בוז" למוסלמים, אך הצהיר כי מטרתו היא כינון של "שלטון טליבאן קתולי" בארצות הברית. לאחר נפילת קאבול ונסיגת כוחות ארצות הברית מאפגניסטן, באוגוסט 2021, כתב פואנטס ב"טלגרם": "הטליבאן הוא כוח שמרני ודתי, ארצות הברית חסרת אלוהים וליברלית. תבוסת ממשלת ארצות הברית באפגניסטן היא ללא ספק התפתחות חיובית".

פואנטס הוא מבקר קולני של ישראל ושל תמיכת ארצות הברית בה. הוא קבע כי ארצות הברית צריכה להפסיק את תמיכתה בישראל משום ש"אנחנו אירופאים, הם יהודים מבחינה אתנית". הוא טען כי אירועי מתקפת הפתע על ישראל, ב-7 באוקטובר 2023, בוימו על מנת "להצדיק את מלחמתה המתפתחת של ישראל להשמדת איראן ושלוחיה".

מגפת הקורונה
פואנטס הפיץ לעיתים קרובות תאוריות קשר ומידע כוזב סביב החיסונים נגד COVID-19 שאושרו על ידי ה-FDA. בדצמבר 2020, לפי מספר דיווחים, סירב פואנטס לעטות מסכה בזמן טיסה. ב-2021 יצא לסיבוב הרצאות נגד החיסונים, שם קידם תרמיות בנוגע להם.

התנגדותו לג'יי. די. ואנס
על פי "הניו יורק טיימס", פואנטס "נחוש לסכל את שאיפותיו הנשיאותיות של סגן הנשיא ג'יי. די. ואנס". הוא תיאר אותו כ"בדיחה גמורה שנוצרה במעבדה על ידי פיטר טיל". הוא מתח ביקורת על ואנס על כך שהוא בעל משפחה מעורבת, באומרו ש"אתה לא יכול לגרום לי ללכת ולהצביע עבור איזה תחת שמן עם איזו משפחה מעורבת".

נשים והפלות
בשנת 2022 אמר פואנטס לעיתונאי הבריטי לואי ת'רו שהוא מאמין שיהיה עדיף אם לנשים לא תהיה זכות הצבעה. בנובמבר 2025 אמר פואנטס שאם ייבחר לנשיא, הוא "פשוט ישלול להמון אנשים את זכות ההצבעה. נשים בוודאות". ביולי 2023 הצהיר פואנטס שנשים הן "מכונות תינוקות", כי "זה מה שהמוח שלהן עוסק בו". הוא הצהיר שהגיל האופטימלי לאישה הוא 16, שלטענתו הוא "בדיוק כשהחלב טוב". פואנטס גם הצהיר שאונס הוא "לא ביג דיל" וש"הרבה נשים רוצות להיאנס". פואנטס מאמין שנשים צריכות למלא תפקיד "כפוף" לבעליהן.

ביוני 2022, בעקבות מתן פסק דין דובס נגד הארגון לבריאות נשים בג'קסון, שביטל את פסק דין רו נגד וייד, שיבח פואנטס את בית המשפט העליון של ארצות הברית על החלטתו. בנובמבר 2024, לאחר ניצחונו של דונלד טראמפ בבחירות לנשיאות ארצות הברית ב-2024, לעג פואנטס לתומכי הפלות וצייץ "הגוף שלך, הבחירה שלי. לנצח" (גרסה לסיסמת חופש הבחירה: "הגוף שלי, הבחירה שלי"). הביטוי הפך פופולרי בטיקטוק, שם דיווחו משתמשות שחשבונות הגיבו להן את הביטוי בהמוניהם על הפוסטים שהעלו.

להט"ב ומיניות
פואנטס הצהיר שהוא "אינסל גאה". הוא טוען ש"סקס עם נשים זה 'הומוסקסואלי' וכי א-מיניות היא הדרך היחידה המתאימה לגבר הטרוסקסואל".

פואנטס אמר שישנה "אג'נדה להט"בית" ותיאר טרנסג'נדרים ונישואים חד-מיניים כ"סטייה". ב"פינקניוז" נכתב שפואנטס "'ידוע' בהערות הומופוביות".

קישורים חיצוניים



 הערות שוליים 

קטגוריה:אמריקאים ילידי אילינוי
קטגוריה:פעילים חברתיים אמריקאים
קטגוריה:לאומנים אמריקאים
קטגוריה:אנטישמיות בארצות הברית: אישים
קטגוריה:מכחישי השואה
קטגוריה:אמריקאים שנולדו ב-1998